Simi (singer)

**Simisola Bolatito Kosoko**  (née **Ogunleye**; bɛ dɔɣi o la silimin' gɔli April biɛɣ' pishi yini ka dali yuuni 1988), niriba pam mi o la o akpaaku zuɣu yuli **Simi**, o nyɛla  Nigerian yili yiinda, yili sabira ni kpɛrikpɛrita. O daa piligi la o yila tuma ni gospel yila, o daa bahi la o tuuli studio album yuuni 2008, ka di yuli daa booni *Ogaju*. O daa lahi nyɛla alikaali nira zaŋti season 7 of the Nigerian idol TV show yuuni 2022. Niriba pam baŋ o mi yuuni 2014 din daa niŋ ka o bahi "Tiff", yili shɛli bɛ ni daa piigi zaŋti Best Alternative Song at The Headies 2015. Simi daa dihi o nuu gbana zuɣu n-ti X3M Music yuuni 2014, amaa ka daa yi din ni silimin gɔli May yuuni 2019 din daa niŋ ka bɛ alikawuli maa saha daa paai. O daa bahi o studio album din pahiri ayi *[[Simisola (album)|Simisola]]* silimin gɔli September dabaa anii dali yuuni 2017. O daa bahi la o studio album din pahiri ata *[[Omo Charlie Champagne, Vol. 1]]* o yuun pihita ni yini dɔɣim dabisili dali silimin gɔli April biɛɣ' pishi yini ka dali yuuni 2019. O daa piligi o record label Studio Brat silimin' gɔli June yuuni  2019.
## Piligu biɛhigu
Bɛ dɔɣi la Simi silimin gɔli April biɛɣ' pishi yini ka dali yuuni 1988 tiŋ yuli booni  Ojuelegba, a suburb of Surulere, Lagos State, ŋun nyɛ bia so ŋun bahindi nyaaŋa o ba bihi anahi puuni. Juliet Ebirim , *[[Vanguard (Nigeria)|Vanguard]]* ni daa niŋdi Simi vihigu, o daa yɛli ya ni o lamba nyɛla ban daa luhi ka wurim din daa niŋ ka o na nyɛ yuma awɔi. O daa lahi yɛli ni o daa zooi ka nyɛ tomboy.

## Shikuru baŋsim
Simi nyɛla ŋun chaŋ Stars International College, secondary shikuru din be  Ikorodu, Lagos State. O nyɛla shikuru bila kuro zaŋti Covenant University, din ni ka o bɔhim mass communication.
## Tuma
### 2006–13: Career beginnings and ''Ogaju''
Simi zoomi na ka nyɛ wa' wara ni yili yiinda din daa niŋ ka o be local church's choir. O daa sabila o tuuli yili din daa niŋ ka o nyɛ yuun pia. O yila baŋdi tali tuma piligi la yuuni 2008 din daa niŋ ka o bahi o tuuli studio album *Ogaju*, din daa mali yila balibu pam kamani "Iya Temi" mini "Ara Ile". Ŋun daa ŋmɛ lala album ŋɔ nyɛ Samklef.

### 2014–2018: ''Restless'', ''Chemistry'' and ''Simisola''
Silimin gɔli January yuuni 2014, Simi daa bahi la 5 track EP *Restless*, din daa chɛ ka o nyɛ yila ŋmɛbu alikawuli ni X3M Music. EP ŋɔ nyɛla yil' shɛŋa din yɛri binshɛŋa niriba pam ni mi kamani Rihanna's "Man Down" n-ti pahi  Adele's "Set Fire to the Rain".

Silimin' gɔli January dabaawɔi dali yuuni 2014, Simi daa bahi la yila ayi "Tiff" mini "E No Go Funny". Lala yila ayi ŋɔ zaa daa nyɛla niriba ni kuli ŋmɛri shɛli ka daa labisiri sɔŋ yila baŋdiba sani. "Tiff" cinii,  ŋun daa wuhiyi di ŋmaabu nyɛ Josh Clarke ka bɛ daa bahili silimin gɔli August biɛɣ' pihita dali yuuni 2015. Bɛ daa piigi yili ŋɔ zaŋti Best Alternative Song yuuni 2015 edition of The Headies.

Yuuni  2015 naabu ni, Simi daa di Most Promising Act to Watch category yuuni  2015 Nigeria Entertainment Awards. *[[Leadership (newspaper)|Leadership]]* ni daa niŋdi o vihigu, Simi daa yɛli ya ni o piligi o studio album din pahiri dibaayi tuma tumbu, ka daa yɛli ni din tooi niŋ ka o bahi li yuuni 2016. O daa bahi  "Jamb Question", bɛ daa piigi Simi pahi yili yiinda shɛba ban yɛn lihiri yuuni 2016 by NotJustOk. "Jamb Question" ŋɔ daa nyɛla yil' shɛli o mini Nigerian yɛliparim lana Falz ni laɣim yili.

Silimin' gɔli February biɛɣ' pinaanahi dali yuuni 2016, Simi daa bahi la Oscar Heman Ackah-produced love ballad "Love Don't Care". Bɛ daa kuli ŋmɛri limi pɔhim zuɣu ka di daa lahi nyɛ labisiri suma. "Love Don't Care" daa nyɛla yil' shɛli din maani Nigeria zuliya  zaba mini lihiʒiɛm. Ŋun daa wuhi lala yilli ŋɔ cinii ŋmɛbu nyɛ Clarence Peters. Silimin' gɔli October yuuni 2016, bɛ daa piigi Simi zaŋti Best Breakthrough Act MTV Africa Music Awards. Silimin gɔli October biɛɣ' pishi ni ayopɔin dali, Simi mini Falz daa laɣimi bahi *[[Chemistry (Falz and Simi EP)|Chemistry]]*. Oghene Michael of 360 Nobs daa buɣisi EP  "experiment of the word art". Silimin' gɔli December yuuni 2016, bɛ daa piigi Simi yaɣa dibaa ata n-ti The Headies 2016, ka o daa di zaɣa yini.

O 12-track studio album din daa pahiri ayi *[[Simisola (album)|Simisola]] nyaaŋa,*  Simi daa lahi bahi yila ayi; "Smile for Me" n-ti pahi "Joromi". Ban daa sɔŋ ka di shinii nima ŋmaai nyɛ Clarence Peters mini Aje Films. Yila shinii nim zaŋti "O Wa Nbe", "Complete Me", "Gone for Good" ni  "Aimasiko" daa nyɛla o ni bahi shɛli ni di sɔŋ duhi album ŋɔ zuɣusaa . *Simisola* daa nyɛla o ni bahi shɛli dabaa ayopɔin nyaaŋa ka di daa dɔni bunu zuɣu *[[Billboard (magazine)|Billboard]]* World Albums chart.

## Maŋmaŋ biɛhigu
Simi nyɛla ŋun kuli yil' yiinda ŋun yuli booni Adekunle Gold din daa nyɛ amiliya shɛli bɛ ni daa sɔɣi niŋ silimin' gɔli January dabaa awɔi dali yuuni 2019. Di nyaaŋa lahabali daa wuhiya ni bɛ nyɛla ban laɣ' taba yuma anu Simi daa lɛbi ma siliminl gɔli May biɛɣ' pihita dali yuuni 2020 din daa niŋ ka o dɔɣi o bia ŋun nyɛ paɣa ka o yuli booni Adejare.

## Filmography
O daa niŋ la tuuli kpɛrigu  Kunle Afolayan's directorial *[[Mokalik]]*.

### Films

* *[[Mokalik]]* (2019)

## Discography
### Studio albums
**Ogaju* (2008)
*Chemistry (with Falz) (2016)
**[[Simisola (album)|Simisola]]* (2017)
**[[Omo Charlie Champagne, Vol. 1]]* (2019)
**To Be Honest* (2022)
*''Lost and Found'' (2024)

### EPs
**Restless* (2014)
**Restless II* (2020)

### Selected singles

## Pina mini piibu

## Academic writings about Simi
*Adebayo, Abidemi Olufemi. "Culture Shift and Simisola Ogunleye's (Simi's) Conception of the Millennial African Woman in Love Don't Care and Joromi." *Ibadan Journal of English Studies* 7 (2018): 173–184.

## Lihimi m-pahi
*List of Nigerian musicians

## Kundivihira